# Ambulance

### Fra Wikipedia, den frie encyklopædi

Du har nye beskeder (forskel fra næstsidste redigering).
Svensk Mercedes-Benz ambulance markeret med Star of Life
Krigsambulancer tydeligt markerede med røde kors

En ambulance er et køretøj, der er beregnet til at transportere syge eller tilskadekomne fra et sted til et andet - typisk et hospital. Heraf følger begrebet præhospitalt.

I Danmark har man gennem en bekendtgørelse om den præhospitale indsats fastsat nogle krav til udformningen:

- De skal være udrustet således, at der kan ydes syge, tilskadekomne og fødende en skånsom optagning, overvågning og behandling og skånsom transport til sygehus eller andet behandlingssted.
- De skal være udrustet med værktøj, der muliggør basal frigørelse af patienter, samt brandslukningsudstyr til bekæmpelse af mindre brande.
- De skal via radio, mobiltelefon eller lignende kunne kommunikere med alarmcentralen, ambulanceberedskabets vagtcentral og relevante sygehusafdelinger m.v.

I fredstid er en ambulance typisk en rød, hvid eller gul varevogn, der er indrettet med en båre og en del behandlingsudstyr. Udvendig er bilen ofte mærket med den blå sekstakkede stjerne Star of Life og teksten "ambulance". Sidstnævnte ses undertiden skrevet skrevet spejlvendt på fronten, så forankørende lettere kan læse det i deres bakspejl (og således hurtigere kan reagere) Som akutambulance er den endvidere forsynet med blink og sirene.

Under krigs- eller katastrofesituationer skal ambulancen markeres med tydelige røde kors på hvid baggrund for at indikere, at der er tale om en hjælpeenhed, der ikke må angribes. Denne markering er international anerkendt gennem Geneve-konventionen. I en sådan situation vil køretøjet ikke nødvendigvis være indrettet med behandlingsudstyr, da man i visse tilfælde vil opleve situationen så farlig, at køretøjets eneste formål at bringe den tilskadekomne i sikkerhed. Herefter kan patienten så overlades til en mere avanceret ambulance, der kan forestå den videre akutbehandling og transport til felthospital eller rigtigt hospital.

## [redigér] Etymologi

Ordet ambulance stammer fra det latinske ord ambulare = at gå.

Selve begrebet (og betegnelsen) "ambulance" er af ældre dato og blev oprindeligt anvendt på slagmarken om hjælp til de sårede og disses borttransport (ikke nødvendigvis på et køretøj, endsige et motoriseret sådant). Første gang man støder på ordet er i det 15. århundrede hvor kong Ferdinand og dronning Isabella af Spanien indfører særlige "hospitalstelte", kaldet ambulancias, ved slagmarken til behandling af sårede tropper.

## [redigér] Historie (Danmark)

Den 16. december 1886, blev "Foreningen for Lægevagtsstationer" stiftet i København. Formålet var "At sikre Kjøbenhavns og Frederiksbergs beboere adgang til i påtrængende tilfælde, at erholde lægehjælp om natten og at sørge for midler til foreløbig forbinding samt hentsigtsmæssig og skånsom transport af tilskadekomne, såvel ved dag som ved nat".

Foreningen fik 8 bårer foræret af Krigsministeriet og 2 kørebårer fra Røde Kors. Kørebårerne bestod af en lukket kasse på to hjul. Bårene blev fordelt på forskellige københavnske politistationer og var beregnet på transport af patienter der ikke kunne køres i drosche.

I 1889 kom de første hestetrukne ambulancer og der blev placeret en på hver af byens 7 politistationer. I ambulance vognene var der plads til 2 patienter og der fandtes også forbindinger og lignende. Ambulancerne blev bemandet af en politibetjent, der måtte rekvirere en drosche for derfra at benytte hest og kusk. Om natten måtte man vække en af de vognmænd der var indgået aftale med.

1. april 1898 overgik ambulancerne til Københavns Brandvæsen, der kunne stille med heste, kuske og en brandmand. De ejedes stadig af Foreningen af Lægevagtsstationer, der også betalte for driften.

Den første automobilambulance kom i 1908 da Sophus Falck købte den til sit to år gamle redningskorps "Redningskorpset for København og Frederiksberg A/S" (senere Falck). Brandvæsenet fik først automobilambulancer i 1921.

Indtil 1909 hvor brandvæsenets korpslæge gav brandfolkene et kursus i "Nødhjælp og Sygetransport" havde der ikke været nogen uddannelse i forbindelse med ambulancekørsel.

## [redigér] Ambulanceoperatører i Danmark

- Ambulix
- Dansk ambulance og sygetransport
- Dansk autohjælp
- Falck
- Frederiksberg brandvæsen
- Gentofte brandvæsen
- Københavns brandvæsen
- REKO
- Rescue Safe
- Roskilde brandvæsen

## [redigér] Se også

- Ambulanceassistent, Ambulancebehandler, Paramediciner

## [redigér] Eksterne henvisninger / kilder

- Bekendtgørelse om planlægning af sundhedsberedskabet og det præhospitale beredskab samt uddannelse af ambulancepersonale m.v.
- http://www.ambulanceraad.dk/historie.html
- http://www.brand.kk.dk/neobuilder.php?id=200201301932888000000012356
- http://www.falck.dk/index/om_forside/history_falck/far_ambulance_falck.htm
- http://www.falck.dk/ko_ambulance_ambulancepjece_1.pdf
- "Ambulancerne 1898-1998", Københavns Brandvæsen, Hans-Henrik Thomsen, ISBN 87-986822-0-2

Se også galleriet »Ambulance« på Wikimedia Commons

Hentet fra "http://da.wikipedia.org../../../a/m/b/Ambulance.html"

Kategorier: Redningskøretøjer | Præhospital

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Español
- Suomi
- Français
- Gàidhlig
- עברית
- Italiano
- 日本語
- Ripoarisch
- Lëtzebuergesch
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Svenska
- Tiếng Việt
- ייִדיש
- 中文
- 粵語